Aflând că miercuri (n.r. - 23 ianuarie) se mută «curăţenia de primăvară» în curtea pieţelor, un proprietar de chioşc care şi-a tras spaţiul ca-n Vestul Sălbatic: „Până ici e felia mea!“ l-a ameninţat cu moartea pe Cătălin Resceanu.

Şocat de idee în sine, directorul pieţelor a publicat pe pagina sa de facebook un anunţ prin care speră ca oamenii să înţeleagă „că nu mai merge ca înainte cu pile, relaţii şi nu ne este frică de ei! Să facă bine să intre în legalitate că nu ne mai jucăm cu cei care nu respectă legea.“

Miercuri urmează să fie demolate 6 chioşcuri în Piaţa Mare, o partea neavând autorizaţie, altele fiind subînchiriate către alte persoane.